عہدی شاعری ءِ ساڑا:عہدی شاعری ءِ مستریں پجار ایش انت کہ ایشی ءِ تہا دری درشانی (معروضی)رنگ بیت ۔اے دروشم ءُ رنگ ہرچ راج ءِ عہدی یا کوہنیں شاعری ءَ ہست انت۔وہدے کہ نوکیں شاعری گیشتر جندمانی ءُتہی مارشتانی درنگازی ءِ مانزمان انت۔دنیا ءِ درائیں کوہن ءُ عہدی شاعری (عشقیہ ءُ رزمیہ ) ’’ایپک ‘‘یا ب’’ایلیڈ ‘‘ءِ دروشم (form)ءَ انت ۔شاعری ءِ اے تہرانی شہار داں یونان روت ءُ سر بیت کہ مایشی ءِ ستریں درور ’’اوڑیسی ‘‘ءُ ’’ایلیڈ‘‘ انت۔

اے شاعری گیشتر دری ویل ءُ واقعہانی کسمانکی رنگ ءَ درشان ءَ گش انت کہ آئی ءِ تہا شاعر ءِجندمانی مارشتانی کسانیں گوناپے ہم بیت بلے گیشتریں زور دری ویل ءِ سرا انت ۔چو گیدی شاعری ءَ کوہنیں شاعری ءِ ہم بازیں شعرے پہ گواچنی زانگ نہ بیت کہ کجام شاعر ئیگ انت بلے گشتریں شعر پہ شاعرانی نام ءَ گمان کنگ بنت چو کہ بازیں نگدکارانی گشگ انت کہ’’ ایلیڈ ‘‘ءُ ’’اوڈیسی ‘‘ءِ شعر عومر ءِ نہ انت بلے یونان ءُ درائیں جہان ءَ اے شعر نوں عومر ءِ نام ءَ انت۔